ai4bharat/Pralekha huggingface dataset:
স্বরাষ্ট্র মন্ত্রক
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহের পৌরহিত্যে নতুন দিল্লির সেন্ট্রাল পুলিশ ট্রেনিং ইন্সটিটিউটস্-এ পর্যালোচনা বৈঠক
কেন্দ্রীয় স্বরাষ্ট্র মন্ত্রী পুলিশ বাহিনীর প্রতি মানুষের চাহিদা পূরণ, কর্তব্যবোধ এবং লক্ষ্য অর্জনের জন্য যথাযথ প্রশিক্ষণের উপর গুরুত্ব দিয়েছেন
আধুনিক প্রযুক্তি ব্যবহারের পাশাপাশি, দেশাত্মবোধকে সঞ্চারিত করা, ফিট থাকা, কর্তব্যপরায়ণতা, সংবেদনশীলতা এবং নিষ্ঠা পুলিশ বাহিনীর সদস্যদের মধ্যে থাকা প্রয়োজন
নয়াদিল্লি, ১৯ জুলাই, ২০২২
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ আজ নতুন দিল্লিতে সেন্ট্রাল পুলিশ ট্রেনিং ইন্সটিটিউটস্  – এর পর্যালোচনা বৈঠকে পৌরহিত্য করেছেন। কেন্দ্রীয় স্বরাষ্ট্র প্রতিমন্ত্রী শ্রী নিত্যানন্দ রাই, স্বরাষ্ট্র সচিব, কেন্দ্রীয় পুলিশ বাহিনীগুলির মহানির্দেশকগণ, ব্যুরো অফ পুলিশ রিসার্চ অ্যান্ড ডেভেলপেমেন্টের মহানির্দেশক এবং কেন্দ্রীয় পুলিশ প্রশিক্ষণ কেন্দ্রগুলির অধ্যক্ষরা বৈঠকে অংশগ্রহণ করেন।
বৈঠকে কেন্দ্রীয় স্বরাষ্ট্র মন্ত্রী এমন একটি প্রশিক্ষণ ব্যবস্থা গড়ে তোলার উপর গুরুত্ব দিয়েছেন, যেখানে পুলিশ বাহিনীর প্রতি মানুষের যে আশা-আকাঙ্খা রয়েছে, তা পূরণ হবে। এছাড়াও, পুলিশ বাহিনীর সদস্যদের মধ্যে কর্তব্য পালনের প্রতি অঙ্গীকার এবং অভীষ্ট লক্ষ্য অর্জনে অধ্যবসায় বজায় থাকবে। তিনি বলেন, প্রধানমন্ত্রী শ্রী নরেন্দ্র মোদী মিশন কর্মযোগী প্রকল্পের সূচনা করেছেন। এই প্রকল্পের আওতায় কনস্টেবল, সাব-ইন্সপেক্টর থেকে ডিএসপি পর্যন্ত সকলের সর্বাঙ্গীন প্রশিক্ষণের প্রয়োজন। পুলিশ বাহিনীর সব সদস্যদের ৬০ শতাংশ প্রশিক্ষণই অভিন্ন। নির্দিষ্ট বাহিনীগুলির জন্য বাকি ৪০ শতাংশ প্রশিক্ষণের পন্থা-পদ্ধতিগুলি ভিন্ন। এর মাধ্যমে আমরা আমাদের প্রশিক্ষণ কেন্দ্রগুলিকে পুরো মাত্রায় ব্যবহার করতে পারবো।
শ্রী শাহ বলেছেন, সময়ের সঙ্গে তাল মিলিয়ে পুলিশ বাহিনীর প্রশিক্ষণ পদ্ধতিতে পরিবর্তন আনা প্রয়োজন। প্রশিক্ষণ পর্বে আধুনিক প্রযুক্তির সঙ্গে পরিচয় করানোর পাশাপাশি, কঠোরভাবে নিয়ম মেনে চলা এবং সংবেদনশীলতা – এই দুটিরই প্রয়োজন রয়েছে। বাহিনীর সদস্যদের মধ্যে দেশপ্রেম সঞ্চারিত করার পাশাপাশি, দৈহিকভাবে সক্ষম থাকা, শৃঙ্খলাপরায়ণতা এবং নিষ্ঠার সঙ্গে কাজ করার মানসিকতা গড়ে তুলতে হবে। তিনি বলেন, সময়ের সঙ্গে তাল মিলিয়ে প্রযুক্তি ও অত্যাধুনিক যন্ত্রপাতি ব্যবহারের মাধ্যমে প্রশিক্ষণের প্রয়োজন। অনলাইনের মাধ্যমে প্রশিক্ষণের বিষয়ে পর্যালোচনার উপর তিনি গুরুত্ব দিয়েছেন।
কেন্দ্রীয় পুলিশ প্রশিক্ষণ কেন্দ্রগুলি বাহিনীর সদস্যদের নিরাপত্তা সংক্রান্ত পরিবর্তিত চ্যালেঞ্জের যথাযথ মোকাবিলা করার উপর জোর দিয়েছে। উন্নত পদ্ধতিতে প্রশিক্ষণদান, প্রশিক্ষণ সংক্রান্ত উপাদান, গবেষণা, প্রকাশনা, বৈদ্যুতিন পদ্ধতিতে প্রশিক্ষণ ক্ষেত্রে বিষয়বস্তু, বিপর্যয় ব্যবস্থাপনার জন্য প্রয়োজনীয় প্রশিক্ষণ সহ বিভিন্ন বিষয় নিয়ে বৈঠকে আলোচনা হয়েছে।
বৈঠকে সর্দার বল্লভভাই প্যাটেল ন্যাশনাল পুলিশ অ্যাকাডেমী, ভোপালের সেন্ট্রাল অ্যাকাডেমী ফর পুলিশ ট্রেনিং, কেন্দ্রীয় সংরক্ষিত পুলিশ বাহিনীর অ্যাকাডেমী, সীমান্ত সুরক্ষা বাহিনীর অ্যাকাডেমী, ইন্দো-টিবেটিয়ান বর্ডার পুলিশ অ্যাকাডেমী, ন্যাশনাল ইন্ডাস্ট্রিয়াল সিকিউরিটি অ্যাকাডেমী, ন্যাশনাল সিকিউরিটি গার্ড, উত্তর-পূর্ব পুলিশ অ্যাকাডেমী, ভোপালের সশস্ত্র সীমা বল এবং জাতীয় বিপর্যয় মোকাবিলা বাহিনীর প্রতিনিধিরা উপস্থিত ছিলেন।
PG/CB/SB
(Visitor Counter : 103
বিজ্ঞানওপ্রযুক্তিমন্ত্রক
কোভিড-১৯ এর সাথে যুক্ত চিকিৎসা কর্মীদের সাহায্য করতে তৈরি হোল এইচ কার্ড রোবট
কোলকাতা, ২৯ এপ্রিল, ২০২০
কাউন্সিল ফর সায়েন্টিফিক অ্যান্ড ইন্ডাস্ট্রিয়াল রিসার্চের অধীনস্থ দুর্গাপুরের সেন্ট্রাল মেকানিক্যাল ইঞ্জিনিয়ারিং রিসার্চ ইন্সটিটিউট তৈরি করলো হস্পিট্যাল কেয়ার আসিস্টিভ রোবটিক ডিভাইস । এই যন্ত্রের সাহায্যে বাধ্যতামূলক সামাজিক দূরত্ব বজায় রেখেও চিকিৎসক ও চিকিৎসা কর্মীরা কোভিড-১৯ আক্রান্ত রোগীদের চিকিৎসা করতে পারবেন।
একদম আধুনিক প্রযুক্তিকে কাজে লাগিয়ে তৈরি যন্ত্রটিতে ভিডিও কনফারেন্সিং এর সুবিধা, রোগীদের কাছে ওষুধ পৌঁছে দেওয়া কিংবা তাদের কাছ থেকে স্যাম্পেল নেওয়ার সুবিধা রয়েছে। অর্থাৎ রোগীদের সাথে দূরত্ব বজায় রাখার ক্ষেত্রে এই যন্ত্র কার্যকর ভুমিকা নেবে।যন্ত্রটিকে একটি নার্সিং বুথ থেকে কন্ট্রোল স্টেশনের মাধ্যমে নিয়ন্ত্রণ করা হবে এবং নজরদারি চালানো হবে।স্বয়ংক্রিয় পদ্ধতি কিংবা ম্যানুয়াল পদ্ধতিতে যন্ত্রটি চলবে।সি এস আই আর- সি এম ই আর আই এর নির্দেশক অধ্যাপক ডঃ হরিশ হিরানি জানিয়েছেন যে যন্ত্রটি কোভিড-১৯ এর চিকিতসার ক্ষেত্রে চিকিৎসক ও চিকিৎসা কর্মীদের কাছে একটা বড় হাতিয়ার হয়ে উঠবে। তিনি আরও জানিয়েছেন ৮০ কেজিরও কম ওজনের এই যন্ত্রটির দাম পড়বে পাঁচ লাখ টাকার মত।
CG/SDG
(
কেন্দ্রীয়মন্ত্রিসভারসচিবালয়
মন্ত্রিপরিষদ সচিবের সভাপতিত্বে জাতীয় বিপর্যয় মোকাবিলা কমিটির সভা
দক্ষিণ উপকূলীয় রাজ্য গুলি এবং মন্ত্রকের প্রস্তুতি নিয়ে আলোচনা
অন্ধ্রপ্রদেশ, তামিলনাডু এবং পুদুচেরির মুখ্যসচিবরা তাঁদের প্রস্তুতি সম্পর্কে জানালেন
নতুন দিল্লী, ২৪ নভেম্বর, ২০২০
কেন্দ্রীয় মন্ত্রী পরিষদের সচিব রাজিব গৌবার সভাপতিত্বে আজ
জাতীয় বিপর্যয় মোকাবিলা কমিটির বৈঠকে অন্ধ্রপ্রদেশ, তামিলনাডু এবং পুদুচেরির মুখ্য সচিবদের সঙ্গে ভিডিও কনফারেন্সের মাধ্যমে আসন্ন ঘূর্ণিঝড়ের প্রেক্ষিতে প্রস্তুতি পর্যালোচনা করা হয়েছে।
ওই বৈঠকে অন্ধ্রপ্রদেশ, তামিলনাডু এবং পুদুচেরির মুখ্যসচিবরা জাতীয় বিপর্যয় মোকাবিলা কমিটির কাছে তাদের প্রস্তুতি সম্পর্কে জানিয়েছেন । যেকোনো পরিস্থিতির মোকাবিলা করতে তাঁরা প্রস্তুত বলেও জানিয়েছেন। এ বিষয়ে জাতীয় বিপর্যয় মোকাবিলা বাহিনীর সঙ্গেও যোগাযোগ রাখা হচ্ছে বলে তাঁরা ওই ভিডিও কনফারেন্সে জানিয়েছেন।
ভারতের আবহাওয়া দপ্তরের মহানির্দেশক জানিয়েছেন যে তাঁরা এবিষয়ে সংশ্লিষ্ট রাজ্য গুলির সাথে নিয়মিত যোগাযোগ রেখে চলেছেন। তিনি উল্লেখ করেন যে, আসন্ন ঘূর্ণিঝড়ের প্রভাবে অন্ধপ্রদেশ তামিলনাডু এবং পুদুচেরির উপকূলবর্তী অঞ্চলে আগামী ২৪ থেকে ২৬ নভেম্বর মধ্যে ক্ষয় ক্ষতির সম্ভাবনা রয়েছে। সেই কারণে মৎস্য চাষীদের সমুদ্রে না যাওয়ার জন্য নির্দেশ কঠোর ভাবে পালন করতে হবে। যারা কাঁচা বাড়িতে বসবাস করেন তাঁদের পরিস্থিতি অনুযায়ী ব্যবস্থা নিতে হবে।
স্বরাষ্ট্র, বিদ্যুৎ, টেলিযোগাযোগ, আসামরিক বিমান চলাচল, জাহাজ ও স্বাস্থ্য মন্ত্রক, রেলওয়ে বোর্ডের চেয়ারম্যান, সদস্য সচিব- এনডিএমএ, ডিজি- এনডিআরএফ সহ প্রতিরক্ষা মন্ত্রকের প্রতিনিধিদেরও জাতীয় বিপর্যয় মোকাবিলা কমিটির পক্ষ থেকে বিষয়টি অবহিত করে সংশ্লিষ্ট রাজ্যগুলির জন্য সহায়তা চাওয়া হয়েছে।
সংস্কৃতিমন্ত্রক
কলকাতা সায়েন্স সিটির রজত জয়ন্তী উপলক্ষ্যে শ্রী সোনম ওয়াংচুক “প্রতিকূলতার মধ্যে উদ্ভাবন” বিষয়ের ওপর বক্তব্য রাখবেন
কলকাতা, ২৬ অক্টোবর, ২০২১
কেন্দ্রীয় সংস্কৃতি মন্ত্রকের অধীনস্থ বিজ্ঞান সংগ্রশালাগুলির জাতীয় পরিষদের একটি সংস্থা কলকাতার সায়েন্স সিটি। এই সংস্থা তার রজত জয়ন্তী উদযাপনের অঙ্গ হিসেবে ৪০টি বক্তৃতামালায় আয়োজন করেছে। বিশিষ্ট জনেরা এই বক্তৃতামালায় অংশ নেবেন। এর মধ্যে অন্যতম উদ্ভাবক ও শিক্ষা সংস্কারক শ্রী সোনম ওয়াংচুকের বক্তৃতা। শ্রী আমীর খান পরিচালিত বলিউডের বিখ্যাত চলচ্চিত্র ‘থ্রি ইডিয়েট’ খ্যাত শ্রী সোনম ওয়াংচুক ‘প্রতিকূলতার মধ্যে উদ্ভাবন’- এই বিষয়ে ৩১ অক্টোবর রবিরার সায়েন্স সিটির প্রধান প্রেক্ষাগৃহে বিকেল ৪ টে থেকে ৫টার মধ্যে বক্তব্য রাখবেন।
অনুষ্ঠানে আগ্রহী ব্যক্তিরা অংশ নিতে চাইলে https://forms.gle/VsrhkjWj9cr7gRqy5
গুগল ফর্মটি পূরণ করুন। সায়েন্স সিটি তাদের অংশগ্রহণ নিশ্চিত করা সংক্রান্ত বার্তা পাঠালে সংশ্লিষ্ট ব্যক্তি তার প্রিন্ট আউট বের করে নিতে পারেন। ওই প্রিন্ট আউট দেখালে বিনামূল্যে গাড়ি রাখারও সুযোগ পাওয়া যাবে। একটি গুগল ফর্ম ১০ জন স্কুলের ছাত্রছাত্রী একসঙ্গে পূরণ করতে পারবে। যারা ওই বক্তৃতায় অংশ নেবেন তারা নভেম্বর মাসে বিনামূল্যে সায়েন্স সিটি ঘোরার সুযোগ পাবেন।
CG/CB/NS
(Visitor Counter : 15
প্রধানমন্ত্রীরদপ্তর
জন্মদিনে এল কে আদবানিকে প্রধানমন্ত্রীর শুভেচ্ছা
নতুনদিল্লি, ৮ই নভেম্বর, ২০২১
প্রধানমন্ত্রী শ্রী নরেন্দ্র মোদী, শ্রী লালকৃষ্ণ আদবানিকে তাঁর জন্মদিনে শুভেচ্ছা জানিয়েছেন।
এক ট্যুইটবার্তায় প্রধানমন্ত্রী বলেছেন;
“ শ্রদ্ধেয় আদবানিজিকে জন্মদিনের শুভেচ্ছা জানাই। তাঁর দীর্ঘায়ু ও সুস্বাস্থ্য কামনা করি। মানুষের ক্ষমতায়ন ও আমাদের সাংস্কৃতিক গর্বকে আরো প্রসারিত করতে তাঁর উদ্যোগের জন্য দেশ শ্রী আদবানির কাছে চিরঋণী হয়ে থাকবে। তাঁর বিদ্যাচর্চা ও প্রজ্ঞার জন্য তিনি শ্রদ্ধার পাত্র।“
CG/CB/NS
(
কেন্দ্রীয়মন্ত্রিসভা
দিল্লির অস্বীকৃত কলোনিগুলির বাসিন্দাদের অধিকার দেওয়ার প্রক্রিয়ার সুপারিশে কমিটি গঠনের প্রস্তাব অনুমোদন করল কেন্দ্রীয় মন্ত্রিসভা
নয়াদিল্লি, ৭ মার্চ, ২০১৯
প্রধানমন্ত্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে দিল্লির অননুমোদিত কলোনিগুলির বাসিন্দাদের মালিকানা দেওয়ার বা হস্তান্তর করার এবং মর্টগেজের অধিকার দেওয়ার প্রক্রিয়া নির্ধারণ করতে সুপারিশ কমিটি গঠনের প্রস্তাব অনুমোদিত হল। কমিটির শীর্ষে থাকবেন দিল্লির উপ-রাজ্যপাল। এই কমিটির অন্য সদস্যরা হলেন –
1. দিল্লি ডেভেলপমেন্ট অথরিটির ভাইস চেয়ারম্যান
2. কেন্দ্রীয় সরকারের আবাসন এবং নগর বিষয়ক মন্ত্রকের অতিরিক্ত সচিব
3. দিল্লি সরকারের মুখ্যসচিব
4. দিল্লির পূর্ব, উত্তর এবং দক্ষিণ মিউনিসিপাল কর্পোরেশনের কমিশনাররা
5. দিল্লি আর্বান আর্টস কমিশনের চেয়ারম্যান
6. দিল্লির আর্বান ট্রান্সপোর্ট স্কুল অফ প্ল্যানিং অ্যান্ড আর্কিটেকচারের অধ্যাপক
7. ন্যাশনাল ইনস্টিটিউট অফ আর্বান অ্যাফেয়ার্সের আর্বান প্ল্যানার অ্যান্ড ডিরেক্টর
8. দিল্লি দমকলের প্রাক্তন অধিকর্তা এবং
9. সদস্য সচিব হিসেবে দিল্লি ডেভেলপমেন্ট অথরিটির প্রিন্সিপাল কমিশনার
এই কমিটি ৯০ দিনের মধ্যে রিপোর্ট দেবে কেন্দ্রীয় আবাসন এবং নগর বিষয়ক মন্ত্রককে। কমিটির রিপোর্ট পাওয়ার পর ক্যাবিনেট সচিবালয়ে জানানো হবে। এরপর, কমিটির সুপারিশগুলি বিবেচনা করে পরবর্তী ব্যবস্থা নেওয়া হবে।
CG/AP/DM
(Visitor Counter : 50
ক্ষুদ্র, অতিক্ষুদ্রওমাঝারিশিল্পমন্ত্রক
খাদির প্রাকৃতিক রংয়ের সূচনা
নতুন দিল্লি, ২৬ জুলাই, ২০২১
খাদি ও গ্রামোদ্যোগ শিল্প কমিশনের অধীন জয়পুরের কুমারাপ্পা ন্যাশনাল হ্যান্ডমেড পেপার ইনস্টিটিউট গোবর থেকে প্রাকৃতিক রং তৈরি করেছে। এই জাতীয় রং পরিবেশ বান্ধব এবং সাশ্রয়ী।
ইতিমধ্যেই ভারত সরকারের অধীন ন্যাশনাল টেস্ট হাউস গাজিয়াবাদ ও ন্যাশনাল টেস্ট হাউস মুম্বাই এবং দিল্লির শ্রীরাম ইনস্টিটিউট অফ ইন্ডাস্ট্রিয়াল রিসার্চ খাদির এই প্রাকৃতিক রং এর পরীক্ষা করে সন্তোষ প্রকাশ করেছে।
গোবর থেকে তৈরি খাদি প্রাকৃতিক রং যেমন স্থানীয়ভাবে উৎপাদন বৃদ্ধি করতে সহায়তা করবে তেমনি কর্মসংস্থানের সুযোগ সৃষ্টি করবে। এর পাশাপাশি, গো-পালকদের আয় যেমন বাড়বে, তেমনি গ্রামাঞ্চলের অর্থনীতিতে কর্মসংস্থান হবে।
রাজ্যসভায় এক লিখিত প্রশ্নের জবাবে ক্ষুদ্র, অতিক্ষুদ্র ও মাঝারি শিল্প মন্ত্রী শ্রী নারায়ণ রানে এই তথ্য জানিয়েছেন।
CG/ SB
(Visitor Counter : 168
কর্মী, জন-অভিযোগএবংপেনশনমন্ত্রক
শিলং-এ ই-গভর্ন্যান্স, ২০১৯-এর ২২তম জাতীয় সম্মেলন অনুষ্ঠিত হল
নয়াদিল্লি, ৯ অগাস্ট, ২০১৯
কেন্দ্রীয় সরকারের বৈদ্যুতিন ও তথ্যপ্রযুক্তি মন্ত্রকের সহায়তায় প্রশাসনিক সংস্কার ও জন-অভিযোগ দপ্তর ৮ এবং ৯ অগাস্ট মেঘালয়ের শিলং-এ ই-গভর্ন্যান্সের ওপর ২২তম জাতীয় সম্মেলন আয়োজন করল। এই সম্মেলন আয়োজনে মেঘালয় সরকারও সহযোগিতা করেছে। এবারের সম্মেলনের থিম ছিল ‘ডিজিটাল ভারত : সাফল্য থেকে উৎকর্ষতা’। সম্মেলনের শেষ দিনে ই-গভর্ন্যান্সের ওপর ‘শিলং ঘোষণাপত্র’ প্রকাশিত হয়েছে। ৮ অগাস্ট উত্তর-পূর্বাঞ্চল উন্নয়ন মন্ত্রকের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মী, জন-অভিযোগ ও পেনশন এবং আনবিক শক্তি ও মহাকাশ দপ্তরের প্রতিমন্ত্রী ডঃ জিতেন্দ্র সিং এর উদ্বোধন করেন। অনুষ্ঠানে প্রধান অতিথি হিসেবে উপস্থিত ছিলেন মেঘালয়ের মুখ্যমন্ত্রী শ্রী কনরাড কোঙ্গল সাংমা।
দু’দিনের এই সম্মেলনে ইন্ডিয়া এন্টারপ্রাইজ আর্কিটেকচার, ডিজিটাল পরিকাঠামো, সমন্বিত এবং ক্ষমতা বৃদ্ধি, সচিব পর্যায়ে সংস্কার, জাতীয় স্তরে ই-গভর্ন্যান্স পরিষেবার মূল্যায়ন সংক্রান্ত ব্যবস্থাপনা সহ বিভিন্ন বিষয় নিয়ে আলোচনা হয়। সম্মেলনে দেশের নানা প্রান্তের উচ্চপদস্থ আধিকারিকরা ছাড়াও তথ্যপ্রযুক্তি শিল্পের বিশিষ্টজনেরা ই-গভর্ন্যান্স নিয়ে আলোচনা করেন।
‘ন্যূনতম সরকারি হস্তক্ষেপ, সর্বোচ্চ প্রশাসন’ - প্রধানমন্ত্রী শ্রী নরেন্দ্র মোদীর এই স্বপ্নকে বাস্তবায়িত করার লক্ষ্যে ই-গভর্ন্যান্সের মাধ্যমে নাগরিকদের সন্তুষ্টির দিকটি নিশ্চিত করার নানা পন্থা নিয়ে সম্মেলনে আলোচনা করা হয়।
SSS/CB/DM
(Visitor Counter : 141
তথ্যওসম্প্রচারমন্ত্রক
দেশভক্তি সম্পর্কিত স্বল্প দৈর্ঘ্যের চলচ্চিত্র প্রতিযোগিতায় বিজয়ীদের নাম ঘোষণা
নয়াদিল্লী, ২১ আগস্ট, ২০২০
স্বাধানীতা দিবস উদযাপনের অঙ্গ হিসেবে জাতীয় চলচ্চিত্র উন্নয়ন পর্ষদ এর সঙ্গে তথ্য ও সম্প্রচার মন্ত্রক যৌথ উদ্যোগে স্বাধীনতা দিবসের ওপর দেশভক্তির উপর একটি অনলাইন স্বল্প দৈঘ্যের চলচ্চিত্র প্রতিযোগিতার আয়োজন করে।
প্রতিযোগিতাটি MyGov পোর্টালে ১৪ই জুলাই থেকে সরাসরি সম্প্রচারিত হয়। এই প্রতিযোগিতাটি চলে ৭ই আগস্ট পর্যন্ত। প্রতিযোগীরা www.MyGov.in-এই ওয়েবসাইটের মাধ্যমে এতে অংশ নেন।
আত্মনির্ভরতার সঙ্গে দেশের অগ্রগতির নতুন মন্ত্র তুলে ধরতেই এই প্রতিযোগিতার আয়োজন করা হয়। মন্ত্রক আজ এই প্রতিযোগিতার বিজয়ীদের নাম ঘোষণা করেছে।
এবারের এই প্রতিযোগিতায় প্রথম স্থান দখল করেছেন অভিজিৎ পালের স্বল্প দৈঘ্যের ছবি ‘অ্যাম আই?। দ্বিতীয় স্থান অধিকার করেছে দেবজ সঞ্জীব-এর ‘অব ইন্ডিয়া বনেগা ভারত’ ছবিটি। এই প্রতিযোগিতায় তৃতীয় স্থান অধিকার করেছে যুবরাজ গোকুলের ‘টেন রুপিজ’ ছবিটি।
কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর এক ট্যুইট বার্তায় এই প্রতিযোগিতায় বিজয়ীদের শুভেচ্ছা জানিয়েছেন। এই স্বল্প দৈঘ্যের চলচ্চিত্র প্রতিযোগিতাটিকে যেভাবে গৌরবান্বিত করা হয়েছে তারজন্য সমস্ত অংশগ্রহণকারীদের অভিনন্দন ও ধন্যবাদ জানিয়েছেন তিনি।
(CG/SS/NS
আবাসনএবংশহরাঞ্চলেরদারিদ্র্যদূরীকরণমন্ত্রক
প্রত্যকে পরিবারে শৌচাগার ও সম্প্রদায় /জনসাধারণের ব্যবহৃত শৌচালয় নির্মাণের মাধ্যমে উন্মুক্ত স্থানে শৌচকর্ম বন্ধের ১০০ শতাংশ লক্ষ্য অর্জনের প্রাথমিক উদ্দেশ্য নিয়ে স্বচ্ছ ভারত মিশন – শহরাঞ্চলের সূচনা করা হয়
নয়াদিল্লি, ০৭ এপ্রিল, ২০২২
প্রত্যকে পরিবারে শৌচাগার ও সম্প্রদায় /জনসাধারণের ব্যবহৃত শৌচালয় নির্মাণের মাধ্যমে উন্মুক্ত স্থানে শৌচকর্ম বন্ধের ১০০ শতাংশ লক্ষ্য অর্জনের প্রাথমিক উদ্দেশ্যে ২০১৪ সালের দোসরা অক্টবর দেশের সকল শহরে স্বচ্ছ ভারত মিশন – শহরাঞ্চলের সূচনা করা হয়। এই মিশনের মেয়াদ ছিল ২০২১ সালের ৩০শে সেপ্টেম্বর পর্যন্ত। পরবর্তীতে, ২০২১ সালের পয়লা অক্টোবর দ্বিতীয় পর্যায়ে স্বচ্ছ ভারত মিশন – শহরাঞ্চল চালু করা হয়। এই মিশনের আওতায় এ পর্যন্ত ৬২.৬৫ লক্ষ পারিবারে শৌচাগার এবং ৬.২১ লক্ষ সম্প্রদায়/জনসাধারণের ব্যবহৃত শৌচালয় নির্মাণ করা হয়েছে। রাজ্যের উচ্চ ক্ষমতাসম্পন্ন কমিটির মাধ্যমে যথাযথভাবে অনুমোদন এবং স্বচ্ছ ভারত মিশন – শহরাঞ্চলের নির্দেশিকা অনুসারে সঠিক প্রস্তাব পাওয়ার পর রাজ্য/কেন্দ্রশাসিত অঞ্চলগুলিকে অর্থ বরাদ্দ করা হয়েছে। এর মধ্যে পশ্চিমবঙ্গকে পারিবার ভিত্তিক শৌচাগার নির্মাণে ১৯১.১৪ এবং সম্প্রদায়/জনসাধারণের ব্যবহৃত শৌচালয় নির্মাণের জন্য ৮.২৭ কোটি টাকা বরাদ্দ করা হয়েছে।
লোকসভায় আজ এক প্রশ্নের লিখিত উত্তরে এই তথ্য দিয়েছেন কেন্দ্রীয় আবাসন ও নগর বিষয়ক প্রতিমন্ত্রী শ্রী কৌশল কিশোর।
CG/SS/SB
(Visitor Counter : 133
ক্ষুদ্র, অতিক্ষুদ্রওমাঝারিশিল্পমন্ত্রক
শ্রী নারায়ণ রাণে দিল্লির এনআইএফটিতে খাদির জন্য উৎকর্ষ কেন্দ্রের উদ্বোধন করেছেন
নতুন দিল্লি, ১১ই মে, ২০২২
খাদিকে আরো বেশি জনপ্রিয় করে তোলার উদ্দেশ্যে এর কাপড় এবং সুতো তৈরির ক্ষেত্রে বৈচিত্র আনার পরিকল্পনা করা হয়েছে। এর জন্য খাদি প্রতিষ্ঠানগুলির মানোন্নয়ন ঘটিয়ে এই শিল্পের সঙ্গে যুক্ত সকলের দক্ষতা বিকাশের উদ্যোগ নেওয়া হয়েছে। খাদি ও গ্রামোদ্যোগ শিল্প কমিশন  খাদির জন্য উৎকর্ষ কেন্দ্র  গড়ে তুলতে ন্যাশনাল ইনস্টিটিউট অফ ফ্যাশন টেকনোলজির  সঙ্গে সমঝোতা করেছে। নতুন দিল্লিতে এনআইএফটি ক্যাম্পাসে অতি ক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নারায়ণ রাণে সিওইকে হাবের উদ্বোধন করেছেন। একই সঙ্গে গান্ধীনগর, শিলং, কোলকাতা, ও বেঙ্গালুরুতে এর চারটি শাখার উদ্বোধন করা হয়েছে। উদ্বোধনী অনুষ্ঠানে মন্ত্রী সিওইকের ওয়েবসাইটের সূচনা করেন। এখান থেকে খাদি প্রতিষ্ঠানগুলির সর্বশেষ নকশা ও প্রযুক্তি ব্যবহার সম্পর্কে জানা যাবে।
উদ্বোধনের পর শ্রী রাণে বলেন, আত্মনির্ভর ভারত অভিযানে খাদির গুরুত্বপূর্ণ ভূমিকা রয়েছে। একই সঙ্গে ডিজাইনারদের খাদির জন্য নতুন নতুন নকশা তৈরি করতে হবে, যাতে যুব সম্প্রদায় খাদির পণ্য ব্যবহার করতে উৎসাহী হয়।
অনুষ্ঠানে অতি ক্ষুদ্র, ক্ষুদ্র ও মাঝারি শিল্পোদ্যোগ প্রতিমন্ত্রী শ্রী ভানু প্রতাপ সিং ভার্মা, বস্ত্র প্রতিমন্ত্রী শ্রীমতী দর্শনা বিক্রম জারদোশ, অতি ক্ষুদ্র, ক্ষুদ্র ও মাঝারি শিল্পোদ্যোগ সচিব শ্রী বি বি সোয়াইন এবং বস্ত্র সচিব শ্রী ইউ পি সিং উপস্থিত ছিলেন।
সিওইকে গড়ে তোলার জন্য কেভিআইসি-র চেয়ারম্যান শ্রী বিনয় কুমার সাক্সেনা কেভিআইসি ও এনআইএসটি –কে অভিনন্দন জানান। তিনি আশা করেন এর ফলে খাদির পণ্য সামগ্রী আরো বেশি করে মানুষের কাছে পৌঁছাবে এবং বিশ্বজুড়ে এর জনপ্রিয়তা বাড়়বে।
সিওইকে গড়ে তোলার জন্য গত বছর এনআইএফটি –র সঙ্গে কেভিআইসি চুক্তিবদ্ধ হয়। তিন বছরের মেয়াদে এটি বাস্তবায়িত হবে। অত্যাধুনিক নক্সা ও আন্তর্জাতিকমানের খাদির পণ্য তৈরির মধ্য দিয়ে দেশ বিদেশের ক্রেতাদের চাহিদা পূরণ করা হবে। সিওইকে খাদির প্রতিষ্ঠানগুলির মানোন্নয়নের জন্য নতুন নতুন নকশা তৈরি করবে। এছাড়াও খাদির ব্র্যান্ডকে জনপ্রিয় করার জন্য নানা উদ্যোগ নেওয়া হবে। দেশে বিদেশে খাদির বস্ত্র সামগ্রী নিয়ে ফ্যাশন শো এর ব্যবস্থা করা এর মধ্যে উল্লেখযোগ্য। এনআইএফটি এ কাজে পেশাদারদের নিয়োগ করেছে। দেশের মধ্যে ২০টি সব থেকে ভালো খাদি প্রতিষ্ঠানকে বাছাই করা হয়েছে। আশা করা হচ্ছে, বর্তমান অর্থবছরের মধ্যেই খাদির নতুন নতুন পণ্য সামগ্রী বাজারে আসবে।
CG/CB/SFS
(Visitor Counter : 66
গ্রামোন্নয়নমন্ত্রক
দেশজুড়ে কোভিড–১৯ মোকাবিলায় এনআরএলএমস্বনির্ভর গোষ্ঠীর মহিলাদের গুরুত্বপূর্ণ ভূমিকা
নতুনদিল্লি, ১২ এপ্রিল, ২০২০
কোভিড – ১৯ মহামারীর কারণে সারা বিশ্বজুড়ে এক অভূতপূর্ব স্বাস্থ্যজনিত জরুরী অবস্থার সৃষ্টি হয়েছে। ভারতে এর ফলে স্বাস্থ্য পরিষেবা, আইন-শৃঙ্খলা রক্ষাকারী সংস্থা, সাফাইকর্মী সহ সংশ্লিষ্ট অন্যান্য বহু ব্যক্তির জন্য মাস্ক, ব্যক্তিগত সুরক্ষা সরঞ্জাম  এবং ফেস শিল্ডের চাহিদা বৃদ্ধি পাচ্ছে। সরকারও মাস্ক ব্যবহার করার জন্য নাগরিকদের পরামর্শ দিচ্ছে।
সারা দেশে ৬৩ লক্ষ স্বনির্ভর গোষ্ঠীর সঙ্গে ৬ কোটি ৯০ লক্ষ মহিলা যুক্ত আছেন। এই স্বনির্ভর গোষ্ঠীগুলি কেন্দ্রীয় গ্রামোন্নয়ন মন্ত্রকের অধীনে দীনদয়াল অন্তোদয় যোজনা – জাতীয় গ্রাম জীবিকা মিশন  –এর অধীনে রয়েছে। কোভিড – ১৯ এর মোকাবিলায় যাঁরা প্রথম সারিতে থেকে কাজ করছেন, তাঁদের জন্য মাস্ক অত্যন্ত জরুরী। স্বাস্থ্য ও পরিবার কল্যাণ মন্ত্রক এবং উপভোক্তা বিষয়ক মন্ত্রকের পরামর্শক্রমে বিভিন্ন ধরণের সার্জিক্যাল মাস্ক এবং কাপড়ের তৈরি মাস্ক౼ স্বাস্থ্য দপ্তর, স্থানীয় প্রশাসন, পুলিশ সহ সাধারণ নাগরিকদের জন্য সরবরাহ করা হচ্ছে। এই মাস্কগুলি স্বনির্ভর গোষ্ঠীর মহিলারা তৈরি করছেন। ৮ এপ্রিলের মধ্যে ২৭ টি রাজ্যের গ্রাম জীবিকা মিশন জানিয়েছে, মোট ১ কোটি ৯৬ লক্ষ মাস্ক তৈরি করা হয়েছে। এগুলি ১০ টাকা করে বিক্রি হচ্ছে।
স্বনির্ভর গোষ্ঠীর মহিলারা অ্যাপ্রন, গাউন, ফেস শিল্ডের মতন প্রায় ৫ হাজার ব্যক্তিগত সুরক্ষা সামগ্রী তৈরি করেছে। এছাড়া, ৯ টি রাজ্যের ৯০০ স্বনির্ভর গোষ্ঠীর সঙ্গে যুক্ত মহিলারা ১ লক্ষ ১৫ হাজার লিটার স্যানিটাইজার তৈরি করেছেন।
এই স্যানিটাইজার তৈরি করার সময় বিশ্ব স্বাস্থ্য সংস্থার নির্দেশিকা মেনে ৭২ শতাংশ অ্যালকোহল, ১৩ শতাংশ পাতিত জল, ১৩ শতাংশ গ্লিসারিন এবং ২ শতাংশ বাসিল অথবা লেমনগ্রাস দেওয়া হয়। বাসিল বা লেমনগ্রাস ভাইরাসকে ভালোভাবে ধ্বংস করে। ১০০ মিলিলিটার স্যানিটাইজারের দাম ৩০ টাকা ধার্য করা হয়েছে। এর ফলে সাধারণ মানুষ সহজেই এগুলি ব্যবহার করতে পারবেন।
এইভাবে কোভিড-এর বিরুদ্ধে যুদ্ধে স্বনির্ভর গোষ্ঠীর মহিলারা স্বাস্থ্যবিধি মেনে চলার বিভিন্ন উপকরণ তৈরির মধ্য দিয়ে সমাজের প্রতি তাদের দায়বদ্ধতা পালন করছেন।
(CG/CB
আদিবাসীবিষয়কমন্ত্রক
বন বন্ধু কল্যাণ যোজনার আওতায় তহবিল বরাদ্দ ও সদ্ব্যবহার
নয়াদিল্লি, ০২ আগস্ট, ২০১৮
২০১৪-১৫ অর্থবর্ষে বন বন্ধু কল্যাণ যোজনায় তপশিলি জনসংখ্যা সমৃদ্ধ ১০টি রাজ্যের জন্য ১০০ কোটি টাকা বরাদ্দ করা হয়েছিল। ২০১৫-১৬ অর্থবর্ষে এই ক্ষেত্রে ২১টি রাজ্যের নিজস্ব পরিকল্পনা রূপায়ণের জন্য ২০০ কোটি টাকা বরাদ্দ করা হয়েছিল। কেন্দ্রীয় আদিবাসী বিষয়ক দপ্তরের প্রতিমন্ত্রী শ্রী যশোবন্ত সিং ভাবর আজ রাজ্যসভায় এক প্রশ্নের জবাবে এই তথ্য জানিয়ে বলেছেন, রাজ্যগুলি বরাদ্দকৃত অর্থের সদ্ব্যবহার সংক্রান্ত শংসাপত্র জমা দেওয়ার পরই পুনরায় অর্থ বরাদ্দ করা হয়ে থাকে। এই বিষয়টি ত্বরান্বিত করার জন্য রাজ্যগুলির সঙ্গে বৈঠকে দ্রুত ব্যবস্থা নেওয়ার জন্য সংশ্লিষ্ট রাজ্যগুলিকে বলা হয়েছে বলে তিনি জানান।
CG/PB/SB…
(Visitor Counter : 13
প্রধানমন্ত্রীরদপ্তর
অষ্ট্রেলীয় কূটনীতিকদের হিন্দির প্রতি অনুরাগের প্রশংসায় প্রধানমন্ত্রী
নতুন দিল্লি, ১৫ সেপ্টেম্বর, ২০২৩
হিন্দি দিবস উপলক্ষে অস্ট্রেলীয় কূটনীতিকরা তাঁদের প্রিয় হিন্দি প্রবাদ আবৃত্তি করায় তাঁদের প্রশংসা করেছেন প্রধানমন্ত্রী শ্রী নরেন্দ্র মোদী।
ভারতে অস্ট্রেলিয়ার হাইকমিশনার ফিলিপ গ্রীন ওএএম-এর এক এক্স বার্তার প্রতিক্রিয়ায় প্রধানমন্ত্রী তাঁর এক্স পোস্টে বলেছেন;
“আপনাদের বলা এই প্রবাদ ও শব্দবন্ধগুলি মন্ত্রমুগ্ধ করার মতো। অস্ট্রেলীয় কূটনীতিকদের হিন্দির প্রতি অনুরাগ অত্যন্ত প্রশংসনীয়।”
AC/SD/SKD
(
বিজ্ঞানওপ্রযুক্তিমন্ত্রক
বিএআরসি-র অধিকর্তার দায়িত্ব নিলেন ডঃ এ কে মোহান্তি
নয়াদিল্লি, ১২ মার্চ, ২০১৯
ভাবা আনবিক গবেষণা কেন্দ্র -র পদার্থ বিজ্ঞান গোষ্ঠীর অধিকর্তা এবং সাহা ইনস্টিটিউট অফ নিউক্লিয়ার ফিজিক্স, কলকাতার অধিকর্তা ডঃ এ কে মোহান্তি আজ আনবিক শক্তি কমিশনের চেয়ারম্যান এবং কেন্দ্রীয় আনবিক শক্তি দপ্তরের সচিব শ্রী কে এন ব্যাসের কাছ থেকে বিএআরসি-র অধিকর্তার দায়িত্ব গ্রহণ করেন।
বিএআরসি-র প্রশিক্ষণ সংক্রান্ত স্কুলটির ২৬-তম ব্যাচ থেকে ডঃ মোহান্তি স্নাতক হন এবং ১৯৮৩ সালে বিএআরসি-র পারমানবিক পদার্থবিদ্যা বিভাগে যুক্ত হন তিনি। বিগত ৩৬ বছরে ডঃ মোহান্তি পারমানবিক পদার্থবিদ্যা ক্ষেত্রের বিভিন্ন বিভাগে কাজ করেন।
১৯৮৮-তে ইন্ডিয়ান ফিজিক্যাল সোসাইটি থেকে তিনি ‘ইয়ং সায়েন্টিস্ট্স’ পুরস্কার পান। ১৯৯১-তে ইন্ডিয়ান ন্যাশনাল সায়েন্স অ্যাকাডেমি তাঁকে ‘ইয়ং ফিজিসিস্ট’ পুরস্কার প্রদান করে। পাশাপাশি, ২০০১-এও ডিপার্টমেন্ট অফ অ্যাটমিক এনার্জি হোমি ভাবা সায়েন্স অ্যান্ড টেকনোলজি পুরস্কার অর্জন করেন ডঃ মোহান্তি।
বিএআরসি-র অধিকর্তার দায়িত্ব গ্রহন করার আগে ডঃ মোহান্তি পদার্থবিদ্যা গোষ্ঠীর পূর্বসূরীদের প্রতি তাঁর সম্মান জানান। তিনি একইসঙ্গে তাঁর অগ্রজদের প্রচেষ্টার কথাও কৃতজ্ঞচিত্তে স্মরণ করেন, যাঁদের প্রয়াসে জাতীয় ও আন্তর্জাতিক প্রকল্পগুলি সম্পূর্ণ হতে পেরেছে। এ প্রসঙ্গে তিনি আগামীতে বিএআরসি-র সমাজ ঘটিত গুরুত্বের বিভিন্ন ক্ষেত্রগুলিতে কাজ করার ঔৎসুক্যও প্রকাশ করেন।
SSS/DM
(Visitor Counter : 101
স্বাস্থ্যওপরিবারকল্যাণমন্ত্রক
কোভিড-১৯এর টিকার সহজলভ্যতা সহ অন্যান্য বিষয়গুলি নিয়ে আলোচনা করেছেন জাতীয় বিশেষজ্ঞ গোষ্ঠী
নয়াদিল্লী, ১২ আগস্ট, ২০২০
কোভিড-১৯এর জন্য টিকাকরণের জাতীয় বিশেষজ্ঞ গোষ্ঠী প্রথমবারের মতো ১২ই আগস্ট বৈঠকে মিলিত হয়েছে। নীতি আয়োগের সদস্য ডঃ ভি কে পাল এই বৈঠকের পৌরহিত্য করেন। স্বাস্থ্য ও পরিবার কল্যাণ মন্ত্রকের সচিব বৈঠকে উপস্থিত ছিলেন।
বিশেষজ্ঞ গোষ্ঠী এই টিকাকরণ কর্মসূচি পরিচালনার জন্য একটি ডিজিটাল পরিকাঠামো তৈরির ওপর গুরুত্ব দিয়েছেন। এর ফলে দেশের প্রতিটি মানুষ যাতে এই টিকার সুবিধা পান সেই প্রক্রিয়াটির নজরদারি করা যাবে। বৈঠকে কোভিড-১৯ টিকার পরীক্ষা চালানোর জন্য কাদের ওপর এটি প্রয়োগ করা হবে তা নিয়ে আলোচনা হয়েছে। টিকাকরণের ওপর জাতীয় পরামর্শ গোষ্ঠীর স্ট্যান্ডিং টেকনিক্যাল সাব কমিটির থেকে এ বিষয়ে পরামর্শ নেওয়া হয়েছে। দেশে উদ্ভাবিত এবং বিদেশে তৈরি কোভিড-১৯এর টিকা কোন জনগোষ্ঠীর ওপর প্রথম প্রয়োগ করা হবে তা নিয়েও বৈঠকে আলোচনা হয়। বিশেষজ্ঞ গোষ্ঠী টিকা সংগ্রহের জন্য অর্থ সম্পদের দিকটি নিয়েও আলোচনা করেছেন। টিকাকরণ কর্মসূচিতে শীতল শৃঙ্খল সহ অন্যান্য পরিকাঠামোগুলির বিষয় নিয়েও কথা হয়েছে। টিকার সুরক্ষা এবং তার নজরদারি সহ টিকা প্রয়োগে স্বচ্ছতা বজায় রাখা এবং সচেতনতা গড়ে তোলা নিয়েও উপস্থিত বিশেষজ্ঞরা বৈঠকে মতবিনিময় করেছেন।
কোভিড-১৯এর টিকাকরণে প্রতিবেশী রাষ্ট্রগুলিকে সাহায্য করার বিষয়েও ভারত দায়বদ্ধ। দেশে এবং বিদেশে তৈরি টিকাগুলি ভারত ছাড়াও নিম্ন এবং মধ্য আয়ের দেশগুলি যাতে পায় সে বিষয়ে আলোচনা হয়েছে। কমিটি টিকা সংগ্রহের জন্য রাজ্যগুলি যাতে পৃথক কোন ব্যবস্থা না নেয় সেই পরামর্শও দিয়েছে।
(CG/CB/NS
প্রধানমন্ত্রীরদপ্তর
টিকার অপচয় কমানোর জন্য স্বাস্থ্যকর্মী ও নার্সদের প্রশংসা করলেন প্রধানমন্ত্রী
নয়াদিল্লি, ৫ মে, ২০২১
টিকার ডোজের অপচয় কমানোর ক্ষেত্রে দৃষ্টান্ত স্থাপনের জন্য স্বাস্থ্যকর্মী ও নার্সদের প্রশংসা করেছেন প্রধানমন্ত্রী শ্রী নরেন্দ্র মোদী।
কেরলের মুখ্যমন্ত্রী শ্রী পিনারাই বিজয়নের ট্যুইট উদ্ধৃত করে প্রধানমন্ত্রী ট্যুইট করেছেন, “টিকার ডোজের অপচয় কমানোর ক্ষেত্রে আমাদের স্বাস্থ্যকর্মী ও নার্সরা যে দৃষ্টান্ত স্থাপন করেছেন তা দেখে ভালো লাগছে। কোভিড-১৯-এর বিরুদ্ধে লড়াইকে আরও জোরদার করতে টিকার ডোজের অপচয় কমানো অত্যন্ত জরুরি।”
SC/BD/DM/
(
স্বাস্থ্যওপরিবারকল্যাণমন্ত্রক
১৯শে এপ্রিল আয়ুষ্মান ভারত ব্লক স্তরের স্বাস্থ্য মেলায় ৩ লক্ষ ৫৭ হাজারেরও বেশি মানুষ অংশগ্রহণ করলেন; দেশজুড়ে দ্বিতীয় দিনে স্বাস্থ্য মেলার আয়োজন করল ৪৯০টি ব্লক
আয়ুষ্মান ভারত স্বাস্থ্য অ্যাকাউন্টে ৬০ হাজারেরও বেশি স্বাস্থ্য আইডি তৈরি করা হয়েছে; প্রধানমন্ত্রী জন আরোগ্য যোজনার আওতায় ২১ হাজারটি গোল্ডেন কার্ড জারি করা হয়েছে এবং ২৫ হাজারটি ক্ষেত্রে টেলিফোনের মাধ্যমে চিকিৎসা সংক্রান্ত পরামর্শ দেওয়া হয়েছে
নতুন দিল্লি, ২০ এপ্রিল, ২০২২
স্বাস্থ্য ও পরিবার কল্যাণ মন্ত্রক, রাজ্য ও কেন্দ্রশাসিত অঞ্চলগুলির সহযোগিতায় আজাদি কা অমৃত মহোৎসবের আওতায় ১৬ থেকে ২২শে এপ্রিল পর্যন্ত আয়ুষ্মান ভারত স্বাস্থ্য ও সুস্থতা কেন্দ্রগুলির চতুর্থ বার্ষিকী উদযাপন করছে। দেশজুড়ে এই উপলক্ষ্যে বিপুল উৎসাহ-উদ্দীপনার সৃষ্টি হয়েছে। কেন্দ্রীয় স্বাস্থ্য মন্ত্রী, রাজ্য/ কেন্দ্রশাসিত অঞ্চলগুলির স্বাস্থ্য মন্ত্রীরা, সাংসদ, বিধায়ক, কেন্দ্রীয় স্বাস্থ্য মন্ত্রকের পদস্থ আধিকারিক, রাজ্য/ কেন্দ্রশাসিত অঞ্চলগুলির প্রধান স্বাস্থ্য সচিব, রাজ্য স্বাস্থ্য দপ্তরের পদস্থ আধিকারিকরা এবং বিভিন্ন সংগঠনের প্রতিনিধি ও স্থানীয় বিশিষ্ট ব্যক্তিরা সকলেই এই উপলক্ষে আয়ুষ্মান ভারত স্বাস্থ্য ও সুস্থতা কেন্দ্রগুলি পরিদর্শন করছেন। সকলের নাগালের মধ্যে সুলভে স্বাস্থ্য পরিষেবা পৌঁছে দিতে আয়ুষ্মান ভারত স্বাস্থ্য ও সুস্থতা কেন্দ্রগুলি কতটা গুরুত্বপূর্ণ ভূমিকা পালন করতে পারে, সে বিষয়ে সচেতনতামূলক প্রচার চালাচ্ছেন তারা।
১৮ থেকে ২২শে এপ্রিল দেশের প্রতিটি রাজ্য/ কেন্দ্রশাসিত অঞ্চলের প্রতিটি জেলার অন্তত একটি ব্লকে স্বাস্থ্য মেলার আয়োজন করা হয়েছে। ব্লক স্তরে এক লক্ষেরও বেশি আয়ুষ্মান ভারত স্বাস্থ্য ও সুস্থতা কেন্দ্রে একদিনের জন্য বসেছে এই মেলা।
স্বাস্থ্য মেলার দ্বিতীয় দিনে, দেশের প্রায় ৪৯০টি ব্লকে এই আয়োজন করা হয়েছিল এবং এতে ৩ লক্ষ ৫৭ হাজারেরও বেশি মানুষ অংশগ্রহণ করেছেন। আয়ুষ্মান ভারত স্বাস্থ্য অ্যাকাউন্টে ৬০ হাজারেরও বেশি স্বাস্থ্য আইডি তৈরি করা হয়েছে এবং প্রধানমন্ত্রী জন আরোগ্য যোজনার আওতায় ২১ হাজারটি গোল্ডেন কার্ড জারি করা হয়েছে। এছাড়া উচ্চ রক্তচাপ, ডায়াবেটিস প্রভৃতি রোগ সনাক্ত করতে হাজার হাজার পরীক্ষার ব্যবস্থা করা হয়েছে এইসব মেলায়।
১৬ই এপ্রিল ২০২২-এ আয়ুষ্মান ভারত স্বাস্থ্য ও সুস্থতা কেন্দ্রগুলিতে ই-সঞ্জীবনী প্ল্যাটফর্মের মাধ্যমে একদিনে রেকর্ড সংখ্যক ৩ লক্ষ টেলি চিকিৎসা পরিষেবা দেওয়া হয়েছে। এর আগে দিনে ১ লক্ষ ৮০ হাজার টেলি চিকিৎসা পরিষেবা দেওয়ার যে রেকর্ড ছিল, তা ভেঙে গেছে। পরের দিন ১৯শে এপ্রিল সারা দেশে আরো ২৫ হাজারেরও বেশি টেলি চিকিৎসার ব্যবস্থা করা হয়েছে।
CG/SD/AS/
(